b'\n_START_ARTICLE_\nMissingNo.\n_START_SECTION_\nKatangian\n_START_PARAGRAPH_\nAng MissingNo. ay isang Bird/Normal type glitch Pok\xc3\xa9mon sa Pok\xc3\xa9mon Red at Blue at Normal/999 type naman sa Pok\xc3\xa9mon Yellow. May lima itong anyo: Normal, Kabutops Fossil Form, Aerodactyl Fossil Form, Ghost Form at Yellow Form. Ang iyak ng MissingNo. ay katulad lang ng isang iyak ng Nidoran\xe2\x99\x82. Gayunpaman may iba\xe2\x80\x99t ibang iyak din ito katulad din ng iyak ng isang Rhydon. Sa mga nagsunod na henerasyon, merong mga bagong glitch na Pok\xc3\xa9mon ang mga nabubuo katulad ng \xe2\x80\x9c??????????\xe2\x80\x9d, \xe2\x80\x9c?\xe2\x80\x9d at \xe2\x80\x9c-----". Sa kabila nito, meron silang maliit na kaugnayan sa mga glitch Pokemon na nakita mga larong ito.\n_START_SECTION_\nKasaysayan\n_START_PARAGRAPH_\nAng mga larong ito ay ginawa ng Game Freak at inithala naman ng Nintendo. Ang serye ng Pok\xc3\xa9mon ay nagsimula sa Hapon noong 1996. Ang manlalaro ay aakuin ang papel bilang isang Pok\xc3\xa9mon Trainer na ang layunin ay huliin at sanayin ang mga nilalang na ang tawag ay Pok\xc3\xa9mon. Ginagamit ng manlalaro ang mga abilidad ng mga Pok\xc3\xa9mon upang makipag-laban sa iba pang Pok\xc3\xa9mon, at iba sa mga abilidad ng mga ito ay nagbibigay ng bagong paraan upang makalayag magmula sa isang lugar papunta sa iba._NEWLINE_Una itong dinukumento ng Nintendo sa isyu ng Nintendo Power noong Mayo 1999. Kapag  nakatagpo ng  MissingNo. ay nagreresulta ito sa pagkakagulo sa grapika at pag-dodoble ng pang-anim na gamit sa bag. Nagkaroon ang isyu na ito ng kakaibang epekto sa komunidad ng Pok\xc3\xa9mon. Ang glitch ay resulta ng kasunod ng mga pangyayari: una, ang manlalaro ay manonood ng isang tutoryal sa kung paano manghuli ng Pok\xc3\xa9mon. Pagkatapos ang manlalaro ay gagamitin ang abilidad na (Fly) ng Pok\xc3\xa9mon upang makapunta sa isla ng Cinnabar at pagkatapos ay gagamitin ang abilidad na (Surf) upang makalakbay at makapunta sa baybayin sa silangan ng isla hanggang sa magpakita ang MissingNo.\n_START_SECTION_\nKadahilanan\n_START_PARAGRAPH_\nMay dalawang dahilan kung bakit nakakakita ng MissingNo. ang manlalaro sa laro. Isa rin sa dahilan ang depekto sa pagpoprograma. Ang unang dahilan ay ang paraan ng laro na mag-lagay ng impormasyon sa pakikipag-laban at ang skrip ng matandang lalaki sa lungsod ng Viridian. Kapag ang manlalaro ay naglalakbay sa isang lugar papunta sa iba, nag-tatala ang laro ng mga numero para sa Pok\xc3\xa9mon na makikita ng manlalaro sa data buffer, na siyang binabasa kapag nakakakita ito ng Pok\xc3\xa9mon. Pero sa kanang bahagi ng Cinnabar at isla ng Seafoam, walang datos ang nakatala para sa buffer nito kaya tuloy ang impormasyon sa nakaraang lugar ang nagagamit nito o ang (datos ng pangalan ng manlalaro)._NEWLINE_Sa pagkakataong makatagpo ng MissingNo., ang manlalaro ay pwedeng lumaban (fight), tumakas (flee) o huliin (capture) ang MissingNo. katulad lang din ito ng mga ibang Pok\xc3\xa9mon sa laro.  Pagkatapos nito makatagpo ng isang MissingNo., ang pang-anim na gamit ng manlalaro sa bag ay makokopya ng 128, at ang nakatalang datos para sa \xe2\x80\x9cHall of Fame\xe2\x80\x9d ay magkakagulo-gulo. Kapag nakipag-laban ang manlalaro sa ibang mga tagasanay kasama ang Pok\xc3\xa9mon na MissingNo., magkakagulo ang trainer sprite ng manlalaro at ng kalaban at ganun din ang Pok\xc3\xa9mon ng manlalaro at ng kalaban. Maayos ang problema na ito sa pamamagitan ng pagtingin sa Pok\xc3\xa9dex o pagpatay at pagbubukas muli ng konsola. Sa paghuli ng MissingNo. sa larong Pok\xc3\xa9mon Yellow, magkakadoble-doble ang manlalaro na naglalakad sa harapan ng screen.\n_START_SECTION_\nSalpukan\n_START_PARAGRAPH_\nKahit nakita lang ito sa dalawang laro ng Pok\xc3\xa9mon ay nagkaroon parin ito ng malaking salpukan. Sabi ng Nintendo ukol rito ay \xe2\x80\x9cprogramming quirk\xe2\x80\x9d at hindi rin nila gusto na makatagpo ang mga manlalaro ng MissingNo.. Tatanggalin nila ang MissingNo. sa susunod na laro ng Pok\xc3\xa9mon. Gayunpaman, ang impormasyon ukol sa kung paano makatagpo ng MissingNo. sa laro ay naka-limbag na sa mga maraming magasin at giya sa mga laro, habang ang ibang manlalaro naman ay sinusubukang magbenta ng totoo o pekeng mga \xe2\x80\x9ctip\xe2\x80\x9d para sa pagkakahuli sa MissingNo. ng $200. Noong 2009, nilagay ng IGN ang MissingNo. sa kanilang \xe2\x80\x9cTop 10 Easter Eggs\xe2\x80\x9d, na nagsasabing ito ay isang \xe2\x80\x9cglitchimon\xe2\x80\x9d at sinasabing ito ay kapakipakinabang sa pagpaparami ng mga mahahalagang gamit. Sa ibang artikulo, sinabi nila ito na \xe2\x80\x9cIt really says something about Pok\xc3\xa9mon fans that they took what is a potentially game ruining glitch and used it as a shortcut to level up their Pok\xc3\xa9mon.". Ang reaksiyon ng mga manlalaro sa MissingNo. ay pinag-aralan ng mga sosyolohiya. Sinabi ng sosyolohistang si William Sims Bainbridge sa kanyang pag-aaral na ang Game Freak ay gumawa ng "isa sa mga pinakakilalang glitch sa kasaysayan ng mga laro" at sinabi rin ang malikhaing gamit nito sa mga manlalaro.'